EN ORIGINAL-DOKUMENTARSERIE FRA NETFLIX
Natten har alltid vært fremmed for oss.
En verden våre øyne ikke kan se inn i.
Et sted med skremmende lyder...
...og innbilte farer.
Men nå kan vi for første gang...
...lette på mørkets slør.
Fra mystiske jungler...
...til dypfryste riker...
...gir ny teknologi oss tilgang til dyr vi sjelden før har sett.
Og skjulte dramaer.
Hvert eneste sted på jorden.
Når lyset forsvinner...
...våkner helt nye verdener.
Når dagen går mot slutten, brer mørket seg over planeten...
...i over 1 000 kilometer i timen.
Fra nå til soloppgang...
...kommer hver time med en ny utfordring.
Og alle må finne en måte å komme seg gjennom natten på.
FRA SKUMRING TIL DAGGRY
Simenfjellene i Etiopia.
Mørket er nesten her.
Etter en lang, varm dag må denne hanngeladaen samle troppene.
Om litt er ikke disse fjelltroppene trygge.
Hyener og leoparder vil starte jakten.
I åpent landskap er geladaene sårbare.
Tryggheten finnes 100 meter overfor klippekanten.
Selv de minste må hit hvis de skal overleve natten.
Et feilsteg kan være dødelig.
Den eldre hannens størrelse gjør ham mindre smidig enn de andre.
Når det blir mørkere, øker også risikoen for å falle.
De klarte det.
Når de slår seg til for natten, slikker geladaene på klippene...
...noe som gir viktige mineraler i en begrenset vegetardiett.
Noe som aldri er filmet tidligere.
Dette usikre hvilestedet bør være nok til å beskytte geladaene fra mørkets farer.
For andre gir natten beskyttelse.
Og den kommer ikke fort nok.
Mens lyset sakte forsvinner i Texas, er noen utålmodige.
I denne hulen er den største konsentrasjonen av pattedyr på jorden.
Tjue millioner tryneflaggermus.
Alle venter på nattens mulm.
Men nærmeste sted å spise kan være over 100 kilometer unna.
Det er ikke mulig å ta turen på én natt, så de må driste seg ut på dagtid.
Og de ventende rovfuglene.
Bedre syn og styrbarhet gir hauker og falker en fordel om dagen.
Flaggermusene er tilpasset rask langdistanseflyging, ikke luftakrobatikk.
Deres eneste forsvar er antallet.
Rovdyrene overveldes, slik at de fleste når frem til matstedet.
Men ikke alle.
Vandringen til millioner av flaggermus pågår i flere timer.
Til slutt forsvinner solen
og tar de siste solstrålene med seg.
Mørke.
Men ikke fullstendig.
Lyset fra fullmånen er 400 000 ganger svakere enn sollyset.
Vi strever med å se.
Men et lysfølsomt kamera...
...avslører en skjult verden om natten.
Som fortsatt er våken.
Zimbabwe.
Slutten av en lang og varm tørketid.
Dagtemperaturer er oppe i 40 grader.
Natten gir lindring.
Tjueto grader er overkommelig.
Elefantfamilien må finne drikkevann før solen kommer tilbake.
Å gå langt om dagen er slitsomt for den nyfødte ungen.
De må nå så langt som mulig mens det er kjølig.
Men natten har både fordeler og ulemper.
Rovdyrene våkner.
Løver jakter hovedsakelig om natten.
Øynene er svært følsomme for lys.
Det gir dem et overtak.
Elefanter ser bedre enn oss i mørket,
men på langt nær så godt som en løve.
Flokken ledes av den eldste hunnen, og de holder de små i bevegelse.
Uværsskyer samler seg.
De skjuler månen.
Med unntak av lynene er det nå helt mørkt.
Elefantene ser nesten ikke.
Deres sikkerhet er nå avhengig av hørselen og luktesansen.
De føler at det er løver der ute.
Men de ser dem ikke.
Elefantene er enerådende om dagen...
Men om natten snus alt på hodet.
Den nyfødte er spesielt sårbar.
Hun trenger vern av familien.
I forvirringen sprer de seg.
En hunn er avskåret fra de andre.
Alene i mørket.
Øst i USA to timer etter solnedgang...
...er det magi i luften.
Ildfluer.
De fleste ildfluer blinker med lysene.
Men lysfølsomme kameraer avslører en art med en annen taktikk.
Dette er "blå spøkelser".
Amorøse hanner søker en partner.
Mens andre bare blinker, kan disse gløde sammenhengende i et minutt.
Lyset er et signal til vingeløse hunner på bakken.
Hun er på størrelse med et riskorn.
Men hun gløder akkurat nok til at hannene finner henne.
Paringstiden er kort.
Den fengslende forestillingen varer bare i noen uker.
De slukker lysene for å få litt privatliv.
Når paringen er ferdig, går hun under jorden for å legge egg.
Og sikrer at forestillingen kommer tilbake neste år.
I de norske fjordene er skumringstimene for lengst over.
Silden er på vandring.
Det bør være tryggere nå i ly av mørket.
Men ikke i kveld.
Trålere kan øse opp hundrevis av tonn på en enkelt tur.
Og all aktiviteten går ikke upåaktet hen.
Det mørke vannet her patruljeres av spekkhoggere.
De har hørt lyden av båter.
Og de har lært at det byr på muligheter.
Vanligvis bruker de ekkolokalisering for å fange fisk i mørket.
Men her har de funnet en enklere måte.
De bruker lysene.
Noen fisk unnslipper garnene.
Men forvirret og avskåret fra stimen, er de et lett bytte.
Sju tonn rovdyr viser sin grasiøse side.
Spekkhoggere er blant de mest intelligente og sosiale dyrene i havet.
Våre nattkameraer avslører det som kan være ny adferd.
Boblesignaler.
I lyset fungerer boblene som et fyrtårn.
De leder andre familiemedlemmer til måltidet.
I Zimbabwe...
...har en tragedie rammet elefantfamilien i løpet av natten.
Den isolerte hunnen tapte kampen mot løvene.
Det er ikke tid til å sørge.
Familien må dra videre for å finne vann.
De har gått i over fire timer.
Ungene er tørste.
Den nyfødte er helt utslitt.
Men matriarken vet at de nærmer seg vann.
Hun kan lukte det.
De er så nære...
...når faren truer igjen.
Hyener.
Om dagen ser de like godt som en elefant.
I mørket ser de mye, mye bedre.
Den nyfødte må beskyttes.
Et feilsteg og hyenene vil ta henne.
Rop i natten varsler alle om faren.
Hyenene gjør sitt beste for å skape panikk.
Men elefantenes nødrop...
...er hørt.
Storfamilien kommer til unnsetning.
Flokken kan endelig slukke tørsten.
Med nære familiebånd
har disse unge elefantene overvunnet alle mørkets utfordringer.
Men for andre har prøvelsene akkurat begynt.
Det er midnatt på Yucatán-halvøya i Mexico.
Fullmånen er på sitt lyseste.
Her fins det dyr som vi forbinder med dagen.
Men på denne tiden av året må de bruke natten.
Nattkameraer avslører deres hemmelige verden.
Over 40 000 rødflamingoer.
Selv om det er mørkt, har de ikke tid til å sove.
Det er yngletid.
Rødflamingokyllinger vokser utrolig raskt.
De er umettelige, så begge foreldrene må være aktive både dag og natt.
I en fôringsstafett.
Ubevoktede kyllinger samler seg i en barnehage for beskyttelse.
Denne kyllingen er nesten to uker gammel, og sulten.
Ingen av foreldrene har kommet tilbake, så han drar for å finne dem.
I mørket er det vanskelig å se hvem som er hvem.
Dette er ikke moren hans.
Å tigge fra fremmede virker ikke, uansett hvor hardt han prøver.
Letingen har ført ham bort fra tryggheten i barnehagen...
...ut i farlig farvann.
Krokodilleøyne fungerer godt i mørket.
De har en stripe lysfølsomme celler for å søke mot horisonten.
Og med reseptorer over hele kroppen kan de føle bevegelser i vannet.
Men månen er lys i kveld, så flamingoene har en sjanse.
De varsler tidlig.
Kyllingene vokser så fort at de alt kan løpe fra krokodillen.
Innen moren er tilbake,
er barnehagen samlet igjen.
Kyllingen kan spise i trygghet.
Om litt over sju uker kan alle disse kyllingene fly.
Og foreldrene deres slipper å jobbe gjennom natten.
Det er tidlig.
Utenfor kysten av Alaska er laksen på vei til gyteplassene i elva.
Når månen går ned bak fjellene...
...blir de dype dalene mørklagt.
Et varmesøkende kamera åpner opp mørket for oss.
Det fanger opp varmekarakteristikken til landskapet og dyrene her.
En kystulv.
Mindre enn innlandsulven i Alaska...
...og den fins bare noen få steder.
På denne tiden av året er hun henvist til laks.
Det er en fjerdedel av dietten hennes.
I kveld er hun ikke alene.
En svær grizzlybjørn.
Farlig for en enslig ulv.
Bjørnen har lært at han kan ta dobbelt så mye når han fisker i mørket.
Fisk har ikke godt nattsyn.
Det har ikke bjørnen heller, men de andre sansene er utrolig gode.
Han lytter etter laks på grunt vann.
Og snuser seg frem til hunnfisk med næringsrik rogn.
Han kan ikke fange dem med synet,
men med berøring.
Følsomme poter blir en felle klar til å fange enhver laks som svømmer forbi.
En real fangst.
Kun den første av mange før dagen gryr.
Bjørn er opptatt,
så ulven øyner en mulighet.
I natt er det nok til alle.
Natten nærmer seg slutten, men Asias jungler er fortsatt bekmørke.
Måneskinnet sliter med å trenge ned i den tette skogen.
I Singapore finnes det noe merkelig i tretoppene.
En skjermflygerhunn.
Den blir sjelden sett, få vet at den eksisterer.
Til tross for utseendet er hun en fjern slektning av oss.
Et tidlig sideskudd i primatfamilien.
Hun har en unge.
Hudmembraner gjør at hun kan holde den trygg i tretoppene.
Hun er medlem av et stort sosialt nettverk.
Men det er vanskelig å holde kontakt med bråket i jungelen om natten.
Skjermflygernes løsning ble først oppdaget nylig.
De roper på en frekvens som skjærer gjennom bråket.
Ultralyd.
Uhørlig for mennesker.
Hemmelige signaler i mørket.
En advarsel. Det er fare i nærheten.
En nettpyton.
Han er kaldblodig.
Men jungelens varme netter gjør at han kan være aktiv i mørket.
Skjermflygere har enorme øyne som alltid søker etter farer.
De har ofret fargesyn for lysfølsomhet.
Avgjørende i jungelnatten.
Alarmen går.
Den ser ikke om natten.
Så pytonen stoler på andre sanser.
Tungen samler lukt.
Reseptorer i munnen smaker på luften.
Skjermflygere er gode klatrere.
Men det er pytoner også.
Hun er på størrelse med en huskatt og ville være et passende måltid.
Det er ikke flere trær.
Men hun har et siste knep.
Skjermflygere er glidemestere.
De kan stupe over 130 meter.
Stille svever de mellom trærne...
...for å unnslippe nattens farer.
Nattens siste akt begynner.
I Thailand varsler et uforglemmelig kor om daggry.
Dette er sangen til hvithåndgibboner.
De står opp før solen og starter en daglig serenade.
Det er en duett for å styrke parbåndene.
Den stille morgenluften bærer sangen langt gjennom tretoppene.
Andre blir med.
De ønsker dagen velkommen.
Like raskt som mørket kom,
vender lyset nå tilbake.
På tide at nattdyrene finner trygghet.
Dagvakten kan endelig overta.
På tide å nyte den varme solen...
...før natten vender tilbake.
Ny kamerateknologi endrer vår forståelse av
noen av de mest ikoniske dyrene på jorden.
Den avslører at natten er full av ekstraordinære utfordringer
og enestående muligheter.
Hvem vet hvilke andre hemmeligheter som vil bli avslørt på jorden om natten?
Tekst: Lene Blien